Anna van Groot-Brittanje - Wikipedia
Koningin van Groot-Brittanje
(voorheen koningin van Engeland, Ierland en Skotland)
Portret van Anna in 1705 deur Michael Dahl.
8 Maart 1702 – 1 Augustus 1714
6 Februarie 1665; Sint James-paleis, Londen
1 Augustus 1714; Kensington-paleis, Londen
Prins George van Denemarke
Prins William, Hertog van Gloucester
Anna (Engels: Anne; 6 Februarie 1665 – 1 Augustus 1714) het op 8 Maart 1702 koningin van Engeland, Ierland en Skotland geword. Sy het haar swaer, Willem III van Engeland en II van Skotland opgevolg. Haar Katolieke pa, Jakobus II en VII, het geabdikeer en haar swaer en suster het toe mede-monarge geword as Willem III & II en Maria II, die enigste so ’n geval in die geskiedenis van Brittanje. Ná Maria se dood in 1694 het Willem alleen regeer tot met sy dood in 1702.
Op 1 Mei 1707 is Engeland en Skotland verenig as ’n enkele staat, die Koninkryk van Groot-Brittanje. Anna het die nuwe land se eerste monarg geword terwyl sy steeds afsonderlik koningin van Ierland was. Sy het ook die titel koningin van Frankryk gehad. Anna het 12 jaar regeer tot met haar dood in Augustus 1714.
Anna se lewe was vol krisisse, persoonlik sowel as weens haar bewind. Teen 1700 was sy minstens 17 keer swanger; daarvan het sy 11 keer óf ’n miskraam gehad óf die kind is doodgebore. Van die oorblywende ses kinders is drie op hul geboortedag dood en twee voor hulle twee jaar oud was. Haar enigste seun wat ouer geword het, William, Hertog van Gloucester, is op 29 Julie 1700 op 11-jarige leeftyd dood.
Omdat sy sonder oorlewende kinders dood is, was sy die laaste monarg van die Huis van Stuart. Sy is opgevolg deur haar Protestantse kleinneef, George I van die Huis van Hannover van Duitsland wat ’n afstammeling van die Stuarts was deur sy ouma aan moederskant, Elizabeth, dogter van Jakobus VI & I.
Doodgebore dogter 12 Mei 1684 12 Mei 1684
Mary 2 Junie 1685 8 Februarie 1687
Anne Sophia 12 Mei 1686 2 Februarie 1687
Miskraam Januarie 1687 Januarie 1687
Doodgebore seun 22 Oktober 1687 22 Oktober 1687
Miskraam 16 April 1688 16 April 1688
William, Hertog van Gloucester 24 Julie 1689 29 Julie 1700
Mary 14 Oktober 1690 14 Oktober 1690
Doodgebore dogter 23 April 1693 23 April 1693
Doodgebore kind 21 Januarie 1694 21 Januarie 1694
Doodgebore dogter 18 Februarie 1696 18 Februarie 1696
Miskraam 20 September 1696 20 September 1696
Doodgebore dogter 25 Maart 1697 25 Maart 1697
Miskraam Desember 1697 Desember 1697
Doodgebore dogter 25 Januarie 1700 25 Januarie 1700
Wikimedia Commons bevat media in verband met Anna van Groot-Brittanje.
Hierdie artikel is merendeels vertaal vanaf die Engelse Wikipedia-artikel en:Anne of Great Britain
↑ 1,0 1,1 Lodge (1832), pp. 7–8
Ward, Adolphus W. (ed.). The Cambridge Modern History. Cambridge, Engeland: Cambridge University Press.
Monarge van Brittanje
Huis van Stuart Anna
Huis van Hannover George I · George II · George III · George IV · William IV · Victoria
Huis van Sakse-Koburg en Gotha Edward VII · George V
Huis van Windsor George V · Edward VIII · George VI · Elizabeth II
Ontsluit van "https://af.wikipedia.org/w/index.php?title=Anna_van_Groot-Brittanje&oldid=1563330"
Die bladsy is laas op 21 Junie 2017 om 13:35 bygewerk.